
NERINGOS SAVIVALDYBĖS TARYBA

SPRENDIMAS
DĖL NERINGOS SAVIVALDYBĖS BENDRUOMENĖS SVEIKATOS TARYBOS SUDARYMO IR JOS NUOSTATŲ PATVIRTINIMO

2023 m. gegužės 25 d. Nr. T1-124
Neringa


Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 ir 5 punktais, Lietuvos Respublikos sveikatos sistemos įstatymo 63 straipsnio 6 punktu ir 69 straipsnio 1 dalimi, Lietuvos Respublikos viešojo administravimo įstatymo 16 straipsnio 1 dalies 2 punktu, Neringos savivaldybės taryba nusprendžia:
1. Sudaryti Neringos savivaldybės tarybos įgaliojimų laikotarpiui Neringos savivaldybės bendruomenės sveikatos tarybą šios sudėties:
Asociacijos „Juodkrantės bendruomenė“ deleguotas atstovas;
Neringos gimnazijos deleguotas atstovas;
Neringos miesto neįgaliųjų draugijos deleguotas atstovas;
Neringos savivaldybės administracijos Socialinės paramos skyriaus vyriausiasis specialistas (tarpinstitucinio bendradarbiavimo koordinatorius);
Neringos savivaldybės administracijos vyriausiasis specialistas (savivaldybės gydytojas);
Neringos savivaldybės tarybos narė Aušra Mikalauskienė;
Neringos socialinių paslaugų centro deleguotas atstovas;
Neringos sveikatos klubo „Esuva“ deleguotas atstovas;
Viešosios įstaigos Neringos pirminės sveikatos priežiūros centro deleguotas atstovas.
2. Paskirti Aušrą Mikalauskienę Neringos savivaldybės bendruomenės sveikatos tarybos pirmininke.
3. Patvirtinti Neringos savivaldybės bendruomenės sveikatos tarybos nuostatus (pridedama).
4. Pripažinti netekusiu galios Neringos savivaldybės tarybos 2019 m. birželio 27 d. sprendimą Nr. T1-124 „Dėl Neringos savivaldybės bendruomenės sveikatos tarybos nuostatų patvirtinimo, Neringos savivaldybės bendruomenės sveikatos tarybos sudarymo ir jos pirmininko paskyrimo“.
Skelbti šį sprendimą Teisės aktų registre ir Neringos savivaldybės interneto svetainėje.



Savivaldybės meras	Darius Jasaitis
2

PATVIRTINTA 
Neringos savivaldybės tarybos
2023 m. gegužės 25 d. sprendimu Nr. T1-124


NERINGOS SAVIVALDYBĖS
BENDRUOMENĖS SVEIKATOS TARYBOS
NUOSTATAI


I SKYRIUS
BENDROSIOS NUOSTATOS

1. Neringos savivaldybės (toliau – Savivaldybė) bendruomenės sveikatos taryba (toliau – Bendruomenės sveikatos taryba) – savarankiška sveikatinimo veiklos koordinavimo institucija prie Savivaldybės tarybos.
2. Bendruomenės sveikatos taryba savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos sveikatos sistemos įstatymu, Lietuvos Respublikos visuomenės sveikatos priežiūros įstatymu, Savivaldybės tarybos priimtais sprendimais, kitais teisės aktais ir šiais nuostatais.
3. Bendruomenės sveikatos tarybos veiklos programa yra finansuojama iš Savivaldybės biudžeto.

II SKYRIUS
UŽDAVINIAI IR FUNKCIJOS

4. Bendruomenės sveikatos taryba:
4.1. koordinuoja ir įgyvendina Savivaldybės teritorijoje sveikatos ugdymo, alkoholio, tabako ir narkotikų kontrolės, visuomenės sveikatos saugos ir sveikatos stiprinimo, ligų profilaktikos priemones;
4.2. nustato savivaldybės visuomenės sveikatos rėmimo specialiosios programos lėšų naudojimo prioritetus;
4.3. atlieka kitas funkcijas, priskirtas Bendruomenės sveikatos tarybai pagal Lietuvos Respublikos sveikatos sistemos ir kitus įstatymus bei šiuos nuostatus.

III SKYRIUS
SUDĖTIS IR DARBO ORGANIZAVIMAS

5. Bendruomenės sveikatos tarybą sudaro 1/3 savivaldybės paskirtų asmenų, 1/3 savivaldybės įmonių, įstaigų, organizacijų atstovų, 1/3 visuomeninių organizacijų, ginančių visuomenės sveikatos interesus, atstovų. 
6. Bendruomenės sveikatos taryba tvirtinama Savivaldybės tarybos kadencijai. Bendruomenės sveikatos tarybos nario kadencijų skaičius nėra ribojamas.
7. Bendruomenės sveikatos tarybai vadovauja Savivaldybės tarybos paskirtas pirmininkas (toliau – pirmininkas), jam nesant, posėdžiui vadovauja Bendruomenės sveikatos pirmininko pavaduotojas (toliau – pirmininko pavaduotojas).
8. Pirmininko pavaduotoją renka Bendruomenės sveikatos tarybos nariai paprastąja balsų dauguma pirmininko siūlymu.
9. Jei Bendruomenės sveikatos tarybos narys negali eiti nario pareigų (atsistatydina, yra atšaukiamas, suserga ir kt.) jis pakeičiamas iki kadencijos pabaigos jį delegavusios institucijos kitu asmeniu.
10. Pirmininkas:
10.1. veikia Bendruomenės sveikatos tarybos vardu, organizuoja jos darbą, jai vadovauja ir atsako už jos veiklą;
10.2. šaukia Bendruomenės sveikatos tarybos posėdžius ir jiems pirmininkauja, tvirtina posėdžių darbotvarkę;
10.3. pasirašo Bendruomenės sveikatos tarybos vardu siunčiamus dokumentus, posėdžių protokolus, nutarimus, bendradarbiavimo sutartis ir kitus dokumentus;
10.4.  kontroliuoja Bendruomenės sveikatos tarybos nutarimų įgyvendinimą;
10.5.  sprendžia kitus su Bendruomenės sveikatos tarybos veikla susijusius klausimus.
11. Pagrindinė Bendruomenės sveikatos tarybos veiklos forma yra posėdžiai. Pirmąjį naujai sudarytos Bendruomenės sveikatos tarybos posėdį šaukia pirmininkas ne vėliau kaip per mėnesį nuo Bendruomenės sveikatos tarybos sudarymo datos. Posėdžiai vyksta tiesioginiu, mišriu arba nuotoliniu būdu.
12. Posėdžiai rengiami ne rečiau kaip kartą per ketvirtį.
13. Posėdžiai laikomi teisėtais, kai juose dalyvauja ne mažiau kaip pusė Bendruomenės sveikatos tarybos narių.
14. Bendruomenės sveikatos tarybos narys privalo nusišalinti nuo klausimo nagrinėjimo, kai šis liečia Bendruomenės sveikatos tarybos narį ar jo atstovaujamą organizaciją. 
15. Bendruomenės sveikatos tarybos sprendimai priimami posėdyje dalyvaujančių narių balsų dauguma. Balsams pasiskirsčius po lygiai, lemia Bendruomenės sveikatos tarybos pirmininko balsas. 
16. Posėdžiai yra vieši, protokoluojami, įforminami ir saugomi teisės aktų nustatyta
tvarka, protokolą pasirašo pirmininkas ir sekretorius.
17. Bendruomenės sveikatos tarybos narys, negalintis atvykti į posėdį, turi teisę, susipažinęs su pirmininko pateikta medžiaga, iš anksto raštu balsuoti dėl kiekvieno posėdžio darbotvarkės klausimo. Toks balsavimas įskaitomas į posėdžio kvorumą ir balsavimo rezultatą.

IV SKYRIUS
TEISĖS

18. Bendruomenės sveikatos taryba turi teisę: 
18.1. gauti iš Savivaldybės valdymo institucijų, Savivaldybės teritorijoje esančių įmonių, įstaigų, organizacijų informaciją, reikalingą Lietuvos Respublikos sveikatos sistemos įstatyme bei šiuose nuostatuose numatytoms funkcijoms vykdyti;
18.2. pagal kompetenciją teikti siūlymus Savivaldybės tarybai, savivaldybės vykdomajai institucijai; 
18.3. dalyvauti Savivaldybės ir šalies renginiuose, skirtuose visuomenės sveikatos priežiūrai.

V SKYRIUS
BAIGIAMOSIOS NUOSTATOS

19. Bendruomenės sveikatos taryba yra atskaitinga ją sudariusiai Savivaldybės tarybai.
20. Bendruomenės sveikatos tarybos sudėties ir veiklos keitimas, atšaukimas atliekamas Savivaldybės tarybos sprendimu.

